ડૉ. સ્ટીવન વિલિયમ હૉકિંગ 
જાણીતા વિજ્ઞાની છે.
વિશ્વના સૌથી પ્રસિદ્ધ
બ્રહ્માંડ વિજ્ઞાનીઓ
અને ભૌતિકશાસ્ત્રીઓમાં 
તેમની ગણના થાય છે.
બ્રહ્માંડનાં અનેક રહસ્યો
અંગે સંશોધન કરીને
ડૉ. હૉકિંગે 
વિશ્વભરમાં ખ્યાતિ મેળવી છે.
હૉકિંગનો જન્મ 
8 જાન્યુઆરી 1942ના રોજ
ઇંગ્લેન્ડના ઑક્સફર્ડ 
શહેરમાં થયો હતો.
તેમના પિતા ડૉ. ફ્રૅંક હૉકિંગ
જીવવિજ્ઞાની હતા
અને તેમની માતાનું નામ 
ઇસોબેલ હૉકિંગ હતું.
હૉકિંગને બાળપણથી જ
વિજ્ઞાન વિષયમાં
ઊંડો રસ હતો.
તેમણે સેંટ અલ્બેન્સ 
શાળામાંથી શિક્ષણ પૂરું કર્યું.  
ત્યારબાદ ઑક્સફર્ડની
યુનિવર્સિટીમાં કૉલેજમાં પ્રવેશ લીધો.
તેઓ ગણિતનો અભ્યાસ
કરવા માગતા હતા
પણ કોલેજમાં
તે સુવિધા ન હોવાથી
તેમણે ભૌતિકશાસ્ત્રની પસંદગી કરી. 
ત્રણ વર્ષ પછી તેઓ
પ્રથમ શ્રેણી સાથે સ્નાતક થયા.
આ પછી હૉકિંગે
કેમ્બ્રિજ યુનિવર્સિટીમાં
કોસ્મોલોજી એટલે કે 
વિશ્વની રચના વિશેના 
વિજ્ઞાનમાં સંશોધન શરુ કર્યું.
આ સમયે આ વિષયમાં
કોઈ કામ નહોતું કરી રહ્યું.
તેમણે આ વિષયમાં સંશોધન કરી 
પી.એચ.ડી.ની 
ડિગ્રી પ્રાપ્ત કરી 
અને ડૉ હૉકિંગ થયા.
21 વર્ષની વયે 
ડૉ હૉકિંગને એ.એલ.એસ. 
નામનો રોગ થયો 
જેને કારણે 
ધીરે-ધીરે તેમના શરીરનાં 
તમામ અંગો લકવાથી 
નિષ્ક્રિય થઈ ગયાં.
એક દિવસ તેમનું બોલવાનું
પણ બંધ થઈ ગયું.
ડૉક્ટરોએ કહી દીધું 
કે તે બે વર્ષથી
વધારે નહીં જીવે.
પણ અચાનક આવી પડેલી 
આ ગંભીર બીમારીમાંય
તેમનું મનોબળ મક્કમ હતું.
તેમણે હિંમત ન હારી.
ડૉ હૉકિંગે
એક ખાસ પ્રકારની
ખુરશીમાં બેસીને
કામ કરવાનું પસંદકર્યું. 
તેમની વ્હીલચેરમાં 
એક વિશિષ્ટ કમ્પ્યૂટર 
અને બોલવાનું ઉપકરણ
વોઇસ સિંથેસાઇઝર જોડેલાં છે.
આ બંનેની મદદથી 
તેઓ બોલી શકે છે
અને તેમણે બોલેલા શબ્દો
કમ્પ્યૂટરમાં લખાય પણ છે. 
ડૉ હૉકિંગ એક મિનિટમાં 
15 જેટલા શબ્દો
બોલી શકે છે.
છેલ્લાં પચાસેક વર્ષોથી
ડૉ. હૉકિંગ આ રીતે 
વ્હીલચેરમાં બેસી કામ કરે છે 
પરંતુ તેમનું મગજ 
એકદમ સક્રિય છે.
તેઓ હાલમાં
પ્રખ્યાત કેમ્બ્રિજ યુનિવર્સિટીમાં 
બ્રહ્માંડ વિષયના ક્ષેત્રમાં 
કામ કરતી સંસ્થાના અધ્યક્ષ છે. 
તેમણે બ્લૅક હોલ, 
ગુરુત્વાકર્ષણ વગેરે પર
અનેક સંશોધન કર્યા છે. 
સંશોધનની સાથે સાથે તેઓએ
અલગ-અલગ જગ્યાઓએ જઈ 
જાહેર ભાષણો આપવાનું 
પણ ચાલુ રાખ્યું છે. 
તેમનાં ભાષણો પહેલેથી 
રેકોર્ડ કરી રાખવામાં આવે છે.
સિત્તેર વર્ષના ડૉ હૉકિંગને
નવા-નવા અનુભવો
કરવાનું ગમે છે.
તેમને અવકાશયાત્રા
કરવાની ખૂબ ઇચ્છા છે.
તેમને આશા છે
કે એક દિવસ તે 
ખરેખર અવકાશયાત્રા કરશે 
અને ગુરુત્વાકર્ષણના
બળ વગરના 
અવકાશમાં ઉડી શકશે. 
2007માં ડૉ હૉકિંગે
પૃથ્વી પર જ એક
વિશિષ્ટ ગુરુત્વાકર્ષણ 
વિનાના વિમાનમાં 
અવકાશમાં ઉડવા જેવો
અનુભવ લીધો.
તેમને આમ હવામાં
ઉડવાની ખૂબ મજા પડી.
વર્ષો પછી પહેલીવાર
તેમને વ્હીલચેર વગર
ફરવાની તક મળી હતી.
ડૉ હૉકિંગે 
બ્રહ્માંડ વિજ્ઞાનમાં ઊંડો અભ્યાસ
અને સંશોધન કર્યું છે. 
આ જ કારણે 
તેમની તુલના 
પ્રખ્યાત વિજ્ઞાની 
આલ્બર્ટ આઇન્સ્ટાઈન 
સાથે થાય છે.
તેમને કેટલાય પુરસ્કારો,
પદકો 
અને પદવીઓથી 
સન્માનિત કરવામાં આવ્યા છે.
વર્ષ 2009માં
તેમને અમેરિકાના રાષ્ટ્રપતિ
બરાક ઓબામાએ
દેશના સર્વોચ્ચ 
નાગરિક પુરસ્કાર
પ્રેસિડેન્શિઅલ મેડલ ઓફ ફ્રીડમ
થી સન્માનિત કર્યા હતા.
ડૉ હૉકિંગે લખેલા પુસ્તકો
અ બ્રીફ હિસ્ટરી ઓફ ટાઈમ’,
ધ થીઅરી ઑફ એવરીથિંગ’ 
અને ‘ધ ગ્રાન્ડ ડિઝાઇન’ 
વિશ્વભરમાં લોકપ્રિય થયાં છે
અને ખૂબ વેચાયાં છે.
ડૉ હૉકિંગે
અ બ્રીફ હિસ્ટરી ઓફ ટાઇમ
સમયનો સંક્ષિપ્ત ઇતિહાસ
પુસ્તકમાં ભૌતિકશાસ્ત્ર 
અને આપણા અસ્તિત્વને લગતા
મોટા પ્રશ્નોનોના 
સરળ જવાબો આપ્યા છે. 
બ્રહ્માંડ ક્યાંથી આવ્યું?
તે ક્યારે સર્જાયું?
બ્રહ્માંડનું સર્જન કેવી રીતે
અને કેમ થયું?
શું આપણે બ્રહ્માંડમાં
એકલા છીએ?
શું વિશ્વનો
કદી અંત આવશે?
જો વિશ્વનો અંત થશે 
તો કેવી રીતે થશે? વગેરે.
મને ખાતરી છે
કે તમારા મનમાં પણ 
ક્યારેક તો આવા પ્રશ્નો
થયા જ હશે! 
તમને જો આપણા બ્રહ્માંડ
વિશે વધારે જાણવું હોય 
તો ડૉ હૉકિંગનાં પુસ્તકો
જરૂરથી વાંચજો!
